ইসলাম একটি পূর্ণাঙ্গ জীবন বিধান। এখানে দ্বীন ও দুনিয়ার মধ্যে কোন পার্থক্য নেই। তাই প্রতিটি মুসলমানের উপর নেক কাজের প্রচলন এবং পাপ কাজের প্রতিরোধের দায়িত্ব অর্পিত হয়েছে। শুধুই তাই নয়, এই মহত কর্মে মানব জাতিকে নেতৃত্বে দেয়ার দায়িত্বটাও উম্মতে মুহাম্মদীর উপর ন্যস্ত করা হয়েছে। মহান আল্লাহ পাক বলেন, হে উম্মতে মুহাম্মদী তোমরাই শ্রেষ্ট মানবগোষ্টি, তোমাদেরকে সৃষ্টি করা হয়েছে, মানব জাতির কল্যাণ সাধানের জন্য। তোমরা ভাল কাজের প্রচলন করবে মন্দ কাজের প্রতিরোধ করবে। (আল কুরআন)। ইসলামী মতাদর্শ অনুসারে একজন সংসার ত্যাগী দরবেশের চেয়ে একজন সংগ্রামী মোজাহিদের দোয়া বেশী কার্যকর হয়ে থাকে। কেননা সংসার ত্যাগী দরবেশ হচ্ছ, আত্মকেন্দ্রিক, নিজের কল্য্যাণ-চিন্তাই শুধু তার একমাত্র ভাবনা। পক্ষান্তরে সংগ্রামী মোজাহিদ হচ্ছেন, মানব প্রেমিক, গোটা মানব জাতির ...